Diari Oficial de la Generalitat Valenciana


Sumari del DOGV 4957, del 02-03-2005 (2005/1402)

Notificació a Dual Cargo Mediterránea, SL. Expedient número V-63/2004.
----------------------------------------------------------------------

### Dades del document

Número de DOGV
:   4957

Data del DOGV
:   02-03-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/1402


Organisme emissor
:   Conselleria d'Infraestructures i Transport

Tipus de document
:   Anunci

Notificació a Dual Cargo Mediterránea, SL. Expedient número V-63/2004. [2005/F1402]
  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Dual Cargo Mediterránea, SL, que s'ha dictat laude en l'expedient referenciat, i atés que no ha sigut possible la notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que s'indica a continuació:
  
«Laude
  
Tribunal. President: Ramón Escrig Moreno. Vocals: Aurora Costa Vicente, Ángel Grande Ballesteros (que excusa l'absència). Secretari vocal: Manuel Forés Ante. Parts. Reclamant: Euro-Palmyra, SL. Reclamat: Dual Cargo Mediterránea, SL, que no compareix a la vista.
  
A València, el 4 de novembre de 2004 i a les 18.40 hores constituïxen la Junta Arbitral de Transports els membres expressats al marge i assistixen les parts assenyalades per a resoldre l'expedient V-63/2004 i es procedix a la realització de la vista oral respecte de la següent reclamació: reclamació de ports.
  
Iniciada la vista oral pel president es procedix a comprovar la identitat de la part compareixent i la qualitat amb què intervé.
  
A continuació la representació de la reclamant passa a la ratificació de la seua demanda que basa en els següents
  
Fonaments de fet
  
Primer. Com a conseqüència de les relacions comercials existents entre les parts, la reclamant va realitzar un transport internacional amb lloc de càrrega a Aretsried (Alemanya) i descàrrega successiva a l'Hospitalet de Llobregat, Torrejón de Ardoz i carretera Villaverde-Vallecas (Madrid). Els transports es van realitzar sense cap inconvenient.
  
Segons el que es va acordar es va remetre factura a la reclamada per l'import acordat de 1.600,80 euros, quantitat que després de diverses gestions de cobrament sense aconseguir el pagament corresponent ha motivat la interposició de la present reclamació.
  
Acaba sol·licitant que amb el reconeixement previ del seu dret es condemne la reclamada al pagament de l'expressada quantitat de 1.600,80 euros més els interessos corresponents.
  
S'apliquen els següents
  
Fonaments jurídics
  
I. La competència territorial de la junta està determinada en el CMR i els articles 6 i 7.2 del Reglament de la LOTT (RD 1.211/1990).
  
II. Per tractar-se d'un transport internacional, la normativa aplicable i complementària a la LOTT i el seu reglament, al Codi de Comerç i altres normes complementàries i de general aplicació, és el conveni de 19 de maig de 1956 a què es va adherir Espanya per Instrument del 12 de setembre de 1973 (Ministeri d'Assumptes Exteriors, BOE de 7 de maig de 1974 núm. 109). Contracte de transport internacional de mercaderies per carretera (CMR), modificat pel Protocol de 05.07.1978, a què es va adherir Espanya per Instrument de 23.09.1982 (Prefectura de l'Estat) publicat en el BOE de 18.12.1982, núm. 203, que establix per a qüestions de competència allò que s'ha regulat en l'article 31.1.a).
  
III. Atesa l'absència del vocal representant d'empreses carregadores, que va excusar l'assistència, el present laude es dicta de conformitat amb la previsió continguda en l'apartat 7 de l'article 9 del ja mencionat Reial Decret 1.211/1990, de 28 de setembre, que va aprovar el reglament de desenvolupament de la Llei d'Ordenació dels Transports Terrestres, que literalment disposa que ?la no-assistència de qualsevol dels membres de la junta, a excepció del president, no impedirà que es dicte el laude?.
  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la junta, per unanimitat dels seus membres, dicta el laude següent:
  
Estimar la demanda interposades per Transportes Euro Palmyra, SL, representada per Amalia Belén García Oliver contra Dual Cargo Mediterránea, SL, ja que dels documents aportats i les declaracions realitzades en la vista es deduïx la bona execució del transport que constituïx dret suficient per al cobrament de la quantitat reclamada.
  
Per tot això, Dual Cargo Mediterránea, SL, haurà d'abonar a Transportes Euro Palmyra, SL, la quantitat reclamada de mil sis-cents euros amb huitanta cèntims (1.600,80 €), i s'estima igualment el dret de cobrament dels interessos meritats que hauran de ser determinats en el moment d'execució del present laude.
  
Contra esta resolució, cal únicament recurs d'anul·lació davant de l'Audiència Provincial, que haurà de presentar-se dins dels 10 dies següents al de la notificació del laude, o d'aclariment, dins dels cinc dies següents al de la notificació d'este.
  
Contra el laude arbitral ferm només cal recurs de revisió, d'acord amb el que establix la legislació processal per a les sentències processals fermes.»
  
Estos terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Generalitat Valenciana.